4. pielikums

Valsts pētījumu programmas “Enerģētika”

atklāta projektu pieteikumu konkursa “Energoefektivitāte”

nolikumam

**Metodika projekta pieteikuma atbilstības izvērtēšanai administratīvās atbilstības kritērijiem**

1. Metodika izstrādāta, ievērojot Ministru kabineta 2018. gada 4. augusta noteikumus Nr. 560 „Valsts pētījumu programmu projektu īstenošanas kārtība” (turpmāk – noteikumi) un Valsts pētījumu programmas “Enerģētika” īstenošanas un uzraudzības komisijas (turpmāk – programmas komisija) 2018. gada 8.oktobrī apstiprināto Valsts pētījumu programmas “Enerģētika” atklāta projektu pieteikumu konkursa “Energoefektivitāte” nolikumu (turpmāk – nolikums).

2. Projekta pieteikuma atbilstību izvērtē Latvijas Zinātnes padome (turpmāk – padome) un Studiju un zinātnes administrācija (turpmāk – administrācija) divu nedēļu laikā no projektu pieteikumu iesniegšanas termiņa beigām, kas noteikts nolikuma 4. punktā.

3. Padome izvērtē projekta pieteikuma atbilstību noteikumu 19.1., 19.2. un 19.3. apakšpunktā minētajiem administratīvās atbilstības kritērijiem, kuri ir nepapildināmi, un nolikuma 33. punktā minētajam nepapildināmajam papildus administratīvajam kritērijam.

4. Administrācija izvērtē projekta pieteikuma D daļas “Projekta iesniedzēja apliecinājums”, E daļas “Projekta sadarbības partnera – zinātniskās institūcijas apliecinājums”, F daļas “Projekta sadarbības partnera – valsts institūcijas apliecinājums”, G daļas “Finanšu apgrozījuma pārskata veidlapa” un H daļas “Darbības, kurām nav saimnieciska rakstura” atbilstību noteikumu 19.4., 19.5., 19.6., 19.7. un 19.8. apakšpunktā minētajiem administratīvās atbilstības kritērijiem.

5. Padome apkopo administratīvās izvērtēšanas rezultātus. Ja ir projekta pieteikumi, kas neatbilst administratīvās atbilstības kritērijiem, padome tos apkopo sarakstā un nodod programmas komisijai lēmuma pieņemšanai atbilstoši noteikumu 21. punktam.

|  |  |  |  |
| --- | --- | --- | --- |
| Nr. p.k. | Administratīvās atbilstības kritērijs  *Atbilstoši noteikumu 19.1. – 19.8.apakšpunktam* | Atbilstības pārbaude  *Visu kritēriju atbilstības pārbaudi veic, ievērojot šādus nosacījumus* | Jā/Nē |
| 1. | projekta pieteikums ir pilnībā aizpildīts, noformēts un iesniegts, izmantojot informācijas sistēmu  *(noteikumu 19.1.apakšpunkts)* | *Padome pārbauda, vai projekta pieteikums ir iesniegts Nacionālajā zinātniskās darbības informācijas sistēmā (turpmāk – informācijas sistēma) līdz konkursa sludinājumā norādītā projektu pieteikumu iesniegšanas termiņa beigām. Ir iesniegts projekta pieteikums, aizpildītas visas nepieciešamās sadaļas atbilstoši nolikuma 2. pielikuma “Projekta pieteikuma, projekta vidusposma zinātniskā pārskata, projekta noslēguma zinātniskā pārskata noformēšanas un iesniegšanas metodika” 2. nodaļai.*  *Visi apliecinājumi (projekta pieteikuma D daļa “Projekta iesniedzēja apliecinājums”, E daļa “Projekta sadarbības partnera-zinātniskās institūcijas apliecinājums” vai F daļa “Projekta sadarbības partnera-valsts institūcijas apliecinājums”) ir parakstīti ar atbilstošo institūciju vadības drošu elektronisko parakstu vai nogādāti padomē līdz projektu pieteikumu iesniegšanas termiņa beigām, kas noteikts nolikuma 4. punktā.* |  |
| 2. | ir iesniegts projekta pieteikuma attiecīgo sadaļu tulkojums angļu valodā atbilstoši konkursa nolikuma prasībām  *(noteikumu 19.2.apakšpunkts)* | *Padome pārbauda, vai atbilstoši metodikas 2. punktam projekta pieteikuma A daļa “Vispārīgā informācija” un tās nodaļas ir aizpildītas latviešu un angļu valodā, B daļa “Projekta apraksts” un C daļa “Curriculum Vitae” ir aizpildītas angļu valodā (projektu iesniedzējam ir tiesības pievienot tulkojumu latviešu valodā), savukārt D daļa “Projekta iesniedzēja apliecinājums”, E daļa “Projekta sadarbības partnera - zinātniskās institūcijas apliecinājums”, F daļa “Projekta sadarbības partnera - valsts institūcijas apliecinājums”, G daļa “Finanšu apgrozījuma pārskata veidlapa”, H daļa “Darbības, kurām nav saimnieciska rakstura” un I daļa “Horizontālie uzdevumi, rezultāti un nozares specifisko kritēriju izpilde” ir aizpildītas tikai latviešu valodā* |  |
| 3. | ir izpildītas konkursa nolikuma prasības par zinātniskās grupas dalības nosacījumiem  *(noteikumu 19.3.apakšpunkts)* | *Padome pārbauda, vai zinātniskās grupas locekļi atbilst prasībām nolikuma III nodaļā, pārbaudot projekta pieteikuma A daļas “Vispārīgā informācija” 2. nodaļā “Zinātniskā grupa” minēto. Atbilstoši nolikuma 19. punktam projekta vadītājs var būt norādīts kā projekta vadītājs tikai vienā projekta pieteikumā.*  *Projekta vadītājs un projekta galvenie izpildītāji atbilst noteikumu 2.13. un 2.14. apakšpunktam.*  *Atbilstoši nolikuma 21.-22. punktam augstskolās studējošie ir piesaistīti ar kopējo slodzi līdzīgu vismaz 2,0 pilna laika ekvivalentiem (PLE)vidēji visā projekta īstenošanas laikā, vienlaikus katra studējošā slodze atsevišķi ir 0,25 PLE*  *Atbilstoši nolikuma 16. punktam projekta sadarbības partneris projekta īstenošanā iesaistās tostarp ar cilvēkresursiem, kas projekta īstenošanā piedalās kā galvenie izpildītāji vai izpildītāji, tostarp studējošie (padome papildus sniedz informāciju administrācijai par sadarbības partneru piesaistītajiem cilvēkresursiem, lai varētu izvērtēt sadarbības partnera atbilstību konkursa nosacījumiem)* |  |
| 4. | projektu īsteno zinātniskajā institūcijā, kas atbilst šo noteikumu prasībām  *(noteikumu 19.4.apakšpunkts)* | *Administrācija pārbauda, vai zinātniskā institūcija atbilst noteikumu 2.12. apakšpunktam, ir iesniegta projekta pieteikuma D daļa “Projekta iesniedzēja apliecinājums”.*  *Ja 2018. gada pirmajā un otrajā fundamentālo un lietišķo pētījumu projektu konkursā nav iesniegta dokumentācija par atbilstību pētniecības organizācijas definīcijai (informāciju par to iegūst no padomes), jābūt iesniegtai zinātniskās institūcijas finanšu vadības un grāmatvedības politika un finanšu apgrozījuma pārskats (projekta pieteikuma G daļa “Finanšu apgrozījuma pārskata veidlapa”), kā arī, ja zinātniskajai institūcijai ir privātie investori, iesniedz zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem.*  *Finanšu vadības un grāmatvedības politiku pārbauda, ņemot vērā šādus aspektus:*   * *tajā ir definētas un aprakstītas institūcijas pamatdarbības, kurām nav saimnieciska rakstura, atbilstoši noteikumu 2.2. apakšpunktam;* * *tajā ieņēmumu un izdevumu uzskaites dimensijās ir paredzēta minēto pamatdarbību finanšu plūsmu nodalīšana no darbībām ar saimniecisku raksturu.*   *Projekta pieteikuma G daļā “Finanšu apgrozījuma pārskata veidlapa”) sniegtajai informācijai jāatbilst tai, kas sniegta finanšu vadības un grāmatvedības politikā.* |  |
| 5. | ja projekta īstenošanā piedalās sadarbības partneris, tas atbilst šo noteikumu un konkursa nolikuma prasībām  *(noteikumu 19.5.apakšpunkts)* | *Administrācija pārbauda, vai zinātniskā institūcija atbilst noteikumu 2.18., 2.12. un 9.3. apakšpunktam, savukārt valsts institūcija atbilst noteikumu 2.18. un 9.3. apakšpunktam, ir iesniegti un parakstīti nepieciešamie apliecinājumi (projekta pieteikuma E daļa “Projekta sadarbības partnera-zinātniskās institūcijas apliecinājums” vai projekta pieteikuma F daļa “Projekta sadarbības partnera-valsts institūcijas apliecinājums”), kas atbilst attiecīgajām veidlapām.*  *Projekta sadarbības partneris-zinātniskā institūcija:*  *Ja 2018. gada pirmajā un otrajā fundamentālo un lietišķo pētījumu projektu konkursā nav iesniegta dokumentācija par atbilstību pētniecības organizācijas definīcijai (informāciju par to iegūst no padomes), jābūt iesniegtai zinātniskās institūcijas finanšu vadības un grāmatvedības politika un finanšu apgrozījuma pārskats (projekta pieteikuma G daļa “Finanšu apgrozījuma pārskata veidlapa”), kā arī, ja zinātniskajai institūcijai ir privātie investori, iesniedz zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem.*  *Finanšu vadības un grāmatvedības politiku pārbauda, ņemot vērā šādus kritērijus:*   * *tajā ir definētas un aprakstītas institūcijas pamatdarbības, kurām nav saimnieciska rakstura, atbilstoši noteikumu 2.2. apakšpunktam;* * *tajā ieņēmumu un izdevumu uzskaites dimensijās ir paredzēta minēto pamatdarbību finanšu plūsmu nodalīšana no darbībām ar saimniecisku raksturu.*   *Projekta pieteikuma G daļa “Finanšu apgrozījuma pārskata veidlapa” sniegtajai informācijai jāatbilst tai, kas sniegta finanšu vadības un grāmatvedības politikā.*  *Atbilstoši nolikuma 16. punktam projekta sadarbības partneris projekta īstenošanā iesaistās tostarp ar cilvēkresursiem, kas projekta īstenošanā piedalās kā galvenie izpildītāji vai izpildītāji, tostarp studējošie (ņemot vērā padomes sniegto informāciju par sadarbības partnera piesaistītajiem cilvēkresursiem)* |  |
| 6. | projekta pieteikumā norādītās attiecināmās izmaksas atbilst konkursa nolikumā noteiktajām prasībām  *(noteikumu 19.6.apakšpunkts)* | *Administrācija pārbauda, vai projekta pieteikuma A daļas “Vispārīgā informācija” 3. nodaļā “Projekta budžets” norādītās izmaksu pozīcijas atbilst noteikumu 14. punkta prasībām un vai projekta netiešās attiecināmās izmaksas ir atbilstošas noteikumu 14.2. apakšpunktam* |  |
| 7. | projekts atbilst noteikumu 2.1. apakšpunktam  *(noteikumu 19.7.apakšpunkts)* | *Administrācija pārbauda, vai projekta iesniedzējs un sadarbības partneris ir iesniedzis datus par projekta pieteikuma ietvaros paredzētajām darbībām, kurām nav saimniecisks rakstura, atbilstoši projekta pieteikuma H daļai “Darbības, kurām nav saimnieciska rakstura”. Minētās darbības atbilst noteikumu 11. punktā noteiktajām darbībām, kā arī ir savietojamas ar noteikumu 2.2. apakšpunktā noteikto darbību, kuriem nav saimnieciska rakstura, veidiem* |  |
| 8. | dubultā finansējuma riska neesība ar citiem publiskajiem finansēšanas avotiem, tai skaitā ar Eiropas Savienības fondu finansējumu, ko apliecina projekta iesniedzēja projekta pieteikumam pievienots apliecinājums  *(noteikumu 19.8.apakšpunkts)* | *Administrācija pārbauda, vai projekta iesniedzēja un sadarbības partnera (ja attiecināms) apliecinājumā (projekta pieteikuma D daļa “Projekta iesniedzēja apliecinājums”, projekta pieteikuma E daļa “Projekta sadarbības partnera-zinātniskās institūcijas apliecinājums” vai projekta pieteikuma F daļa “Projekta sadarbības partnera-valsts institūcijas apliecinājums”) ir apliecināts, ka projektā nepastāv dubultā finansējuma risks.*  *Apliecinājumiem jābūt parakstītiem ar atbilstošo institūciju vadības drošu elektronisko parakstu vai nogādāti padomē līdz projektu pieteikumu iesniegšanas termiņa beigām, kas noteikts nolikuma 8. punktā (informācija no padomes).* |  |
| 9. | projekts paredz viena vai vairāku Ministru kabineta 2018. gada 26. septembra rīkojuma Nr. 462 “Par valsts pētījumu programmu “Enerģētika”” (turpmāk – rīkojums) 7. punktā minēto uzdevumu izpildi  (nolikuma 33. punkts) | *Projekta pieteikuma I daļas “Horizontālie uzdevumi, rezultāti un nozares specifisko kritēriju izpilde” attiecīgajās sadaļās ir aprakstīts paredzētais plāns, lai izpildītu vienu vai vairākus no programmas horizontālajiem uzdevumiem, kas noteikti rīkojuma 7. punktā. Apraksts par katra horizontālā uzdevuma izpildi nepārsniedz 1000 vārdu.* |  |